ርእሰ መንበሩ አባ ጳውሎስ ለዚህ የምልአተ ጉባኤው ውሳኔ በዐይነት ለመመለስ ይመስላል አባ ፋኑኤል ያለ ሕግ ሥልጣነ ክህነቱን የያዙባቸው የዋሽንግተን ዲሲ ሀገረ ስብከት ጸሐፊ የቀሲስ ዶ/ር መስፍን ተገኝ አቤቱታ በሚቀርብበት ጊዜም “እኔን ቅድም እንዳላችኹን ይህም አቤቱታ መዋቅሩን ጠብቆ በቋሚ ሲኖዶስ በኩል የቀረበ አይደለም” በሚል እንዳይታይ አድርገዋል፡፡ የዋሽንግተን ዲሲ ሀገረ ስብከት ጽ/ቤት አሁን አባ ፋኑኤል በቀሲስ ዶ/ር መስፍን ላይ በጥላቻ የተገፋ ያልተገባ ርምጃ እንዲወስዱ ያደረጋቸውን ተቃውሞ (ማእከላዊ አሠራርን በመጣስና መዋቅር በማፍረስ በቤተ ክርስቲያን አንድነት ላይ እየፈጠሩት ያለውን ሁከት) ጠቅሰው መፍትሔ እንዲሰጣቸው ለቅዱስ ሲኖዶስ ጽ/ቤት ገልጠው ያመለከቱት የካቲት 5 ቀን2004 ዓ.ም እንደ ነበር መዘገባችን ይታወሳል፡፡